als_Latn dik_Latn sag_Latn
Kandidati për kryeministër nga Lëvizja Vetëvendosje, Albin Kurti, ka vizituar sot Panairin e Librit në Prishtinë, me ç’rast postoi në llogarinë e tij në Facebook ku tha se mosrespektimi i librave ka bërë që Kosova, sipas tij, të përfundojë me qeveritarë injorantë e hajna.
Ai ftoi ndjekësit e tij që të shkojnë në panair dhe t’i zgjedhin librat e tyre, pasi që leximi, sipas Kurtit, është akt atdhedashurie.
Më poshtë keni postimin e tij të plotë:
“Sot ishim për vizitë në Panairin e Librit në Prishtinë. Aty vizituam stendat e botuesve e mësuam për botimet e reja e për ribotimet.
Qeveria jonë do të përkrahë intensivisht botuesit, për përkthim të veprave cilësore letrare e teorike, por edhe për botimin e autorëve vendorë.
Libri është themel i pazëvendësueshëm i kulturës. Duke mos i respektuar librat përfunduam me këta qeveritarë injorantë e hajna.
I vizituam me shumë interes stendat e shtëpive botuese nga Kosova e Shqipëria, takuam autorë e përkthyes tek botuesit “Koha”, “Buzuku”, “Pika pa Sipërfaqe” etj.
Por një prej botimeve që vlen ta përmendim është ai i numrit të dytë të Publikes Shqiptare, nga shtëpia botuese “Zenit”. Aty mund të gjeni tekste të rëndësishme për formësimin ideor të VETËVENDOSJE!-s.
Sigurisht, ka edhe shumë tituj të tjerë me vlerë. Ju ftoj të shkoni në panair e të zgjidhni librat tuaj, sepse leximi është akt atdhedashurie!”
als_Latn als_Latn als_Latn als_Latn als_Latn als_Latn als_Latn als_Latn als_Latn